Rangsang Tuban (Hanacaraka)/Kaca 43


Alihaksara
/kaca 043/

ḍé  kaḍerek kemawon ;  pamurihipun ; namung rumeksa ing kasugengan sarta karaharjaning praja ;  sampun ngantos ; gustinipun katuwuhan sekel awit saking prakawis punika ; 
kyai patih mundur saking ngajengan ; lajĕng angrukteni piran*tos baḍé  panglabuhing jabang bayi ;  winod ing joli kajeng nagasari ; kinarawisṭa ing sesekaran ;  awig pakirtyanipun ; sarta lajĕng winod ing bahita tembo ; mawi rinengga ing gego 

ḍongan pancasan enggal ;  alliming goḍong ; katingal saking katebihan amemelas ; 
sampun kalampahan ; jabang bayi kalabuh mawi pakurmatan lampah ageng ;  kyai patili ; lajĕng kapanggih sang pangéran warihkusuma ; anḍawuhaken karsanipun sang prabu ; 
yen sang pangéran ; kaḍawahan tunḍung ;  boten kenging ngambah laladaning nagari banyubiru ; amargi sang pangéran kagalih damel sangaring praja ; sarta adamel jalaran sedanipun sang putri ; 
sapinten rujiding galihipun sang pangéran ; mentas kasedan garwa ; putranipun kalabuh ; sariranipun katunḍung ; 
sang pangéran lingsem mulat sesamaning tumitah ; wanci lingsir dalu anis saking pura ;  lajĕng tindakipun ; malebet ing wana wasa pados margining pejah ; 
kocapa kyai buyud wulusan ing sumbereja ; padamelanipun misaya ulam ing benawi ;  nuju wontĕn ing lepen ; ka

jv Basa Jawa (Javanese)
Rangsang Tuban